
ประกาศเทศบาลตำบลหนองพ้อ
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างตามภารกิจ
ของเทศบาลตำบลหนองพ้อ
------------------------------------------

 

ด้วยเทศบาลตำบลหนองพ้อ จะดำเนินการสรรหาและเลือกสรรบุคคลเป็นพนักงานจ้างตามภารกิจ ประจำปีงบประมาณ พ.ศ. 2554 เพื่อปฏิบัติงานตามภารกิจของเทศบาล จำนวน 2 ตำแหน่ง 2 อัตรา
อาศัยอำนาจตามความในข้อ 18 และข้อ 19  แห่งประกาศคณะกรรมการพนักงานเทศบาลจังหวัด
พัทลุง เรื่อง หลักเกณฑ์และเงื่อนไขเกี่ยวกับพนักงานจ้าง ประกาศ ณ วันที่ 30 มิถุนายน พ.ศ. 2547 จึงประกาศรับสมัครบุคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ ประจำปีงบประมาณ พ.ศ. 2554 ดังต่อไปนี้
1.  ตำแหน่งที่รับสมัคร   

     พนักงานจ้างตามภารกิจ จำนวน 2 ตำแหน่ง 2 อัตรา ดังนี้  

1. ตำแหน่งผู้ช่วยครูผู้ดูแลเด็ก
จำนวน

1
อัตรา



2. ตำแหน่งผู้ช่วยช่างไฟฟ้า
จำนวน    
1    
อัตรา
2.  คุณสมบัติและลักษณะต้องห้ามของผู้ซึ่งจะได้รับการจ้างเป็นพนักงานจ้าง
      ผู้ซึ่งได้รับการจ้างเป็นพนักงานจ้างจะต้องมีคุณสมบัติทั่วไปและมีคุณสมบัติเฉพาะสำหรับ
ตำแหน่ง ดังนี้



2.1  คุณสมบัติทั่วไป
ผู้สมัครสอบจะต้องมีคุณสมบัติทั่วไปและไม่มีลักษณะต้องห้ามตามหมวด 1   ข้อ  4  
แห่งประกาศคณะกรรมการพนักงานเทศบาลจังหวัดพัทลุง  เรื่อง  หลักเกณฑ์และเงื่อนไขเกี่ยวกับพนักงานจ้าง      ลงวันที่  30  มิถุนายน  2547  ดังนี้



(1)   มีสัญชาติไทย



(2)   มีอายุไม่ต่ำกว่าสิบแปดปีบริบูรณ์และไม่เกิน  60  ปี



(3)   ไม่เป็นบุคคลล้มละลาย



(4)   ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล 



(5)  ไม่เป็นผู้ดำรงตำแหน่งทางการเมือง  กรรมการพรรคการเมืองหรือเจ้าหน้าที่ในพรรคการเมือง



(6)   ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น



(7)   ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา  เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(8)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ



(9)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น

สำหรับพระภิกษุสามเณร ไม่สามารถสมัครและไม่อาจให้เข้ารับการเลือกสรรเป็นพนักงาน
จ้างได้ ทั้งนี้ ตามหนังสือของกรมสารบรรณคณะรัฐมนตรีฝ่ายบริการที่ นว 89/2501 ลงวันที่ 27 มิถุนายน 2501 และตามความในข้อ 5 ของคำสั่งมหาเถรสมาคม ลงวันที่ 22 กันยายน 2551



2.2  คุณสมบัติเฉพาะสำหรับตำแหน่ง  
ลักษณะงานและความรับผิดชอบของตำแหน่งผู้สมัครจะต้องเป็นผู้มีคุณสมบัติเฉพาะ
ตำแหน่งสำหรับตำแหน่งนั้น (รายละเอียดตามเอกสารแนบท้ายภาคผนวก ก)


3.  กำหนดวัน เวลา และสถานที่รับสมัคร


     
3.1 ให้ผู้ประสงค์จะสมัคร ขอรับใบสมัครและยื่นใบสมัครพร้อมหลักฐานด้วยตนเอง   ตั้งแต่วันที่ 1 – 9 กันยายน 2554  ในวันและเวลาราชการ (เวลา 08.30 – 16.30 น.)  ณ สำนักงานเทศบาลตำบลหนองพ้อ อำเภอควนขนุน จังหวัดพัทลุง 



3.2 วิธีการยื่นใบสมัคร



ผู้สมัครต้องกรอกข้อความในใบสมัคร ด้วยลายมือของตนเอง พร้อมรูปถ่ายหน้าตรงไม่สวมหมวกและไม่สวมแว่นตาดำ ขนาด 1 นิ้ว ถ่ายมาไม่เกิน 1 ปี (นับถึงวันสมัคร) จำนวน 1 รูป โดยให้ผู้สมัครติดรูปถ่ายในใบสมัคร จำนวน 1 รูป



สำหรับการสมัครเพื่อเข้ารับการเลือกสรรในครั้งนี้ ให้ผู้สมัครได้ตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะตำแหน่งตามประกาศรับสมัคร หากภายหลักปรากฏว่าผู้สมัครรายใดมีคุณสมบัติไม่ครบถ้วนหรือไม่ถูกต้อง เทศบาลตำบลหนองพ้อ จะถือว่าเป็นผู้ขาดคุณสมบัติในการสมัครเข้ารับการเลือกสรร และไม่มีสิทธิได้รับการจ้างเป็นพนักงานจ้าง ผู้สมัครจะต้องแจ้งสถานที่ที่ติดต่อได้ทางจดหมายลงทะเบียนในเขตการจ่ายของไปรษณีย์ไว้ในใบสมัคร และในกรณีที่แจ้งสถานที่ ที่อยู่ไม่ชัดเจนทำให้ไม่สามารถติดต่อได้ ผู้เข้ารับการเลือกสรรจะเรียกร้องสิทธิใด ๆ ไม่ได้





4.  เอกสารและหลักฐานที่ใช้สมัคร ได้แก่
1. ใบสมัคร
2. รูปถ่าย ขนาด 1 นิ้ว (ถ่ายมาไม่เกิน 1 ปี นับถึงวันสมัคร) กิน 1 ปี นับด้ ผู้ขั้ ไม่ได้ให้ไม่สามารถติดต่อได้ ผู้ขั้าองไปรษณีย์ไว้ในใบสมัคร และไป และคุณสมบัติเฉพาะตำแหน่งตามประกจำนวน 2 รูป 
3. สำเนาบัตรประจำตัวประชาชน จำนวน   1   ฉบับ
4. สำเนาทะเบียนบ้าน  จำนวน  1  ฉบับ
5. สำเนาหลักฐานแสดงคุณวุฒิการศึกษา โดยจะต้องสำเร็จและได้รับอนุมัติจากผู้มีอำนาจอนุมัติภายในวันที่รับสมัคร  จำนวน  1  ฉบับ
6. ใบรับรองแพทย์ ที่แสดงว่าไม่เป็นโรคต้องห้ามตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานเทศบาล (แพทย์ออกให้ไม่เกิน 1 เดือน) จำนวน   1   ฉบับ
7. สำเนาหลักฐานอื่น ๆ เช่น สำเนาทะเบียนสมรส , สำเนาใบเปลี่ยนชื่อ – สกุล , สำเนาหลักฐานเกี่ยวกับการเกณฑ์ทหาร (ถ้ามี)
8. สำเนาเอกสารทุกฉบับให้ใช้กระดาษ A4 เท่านั้น 
ให้ผู้สมัครยื่นใบสมัครพร้อมหลักฐาน ที่ใช้ประกอบการสมัครพร้อมรับรองสำเนาและเอกสารที่
ใช้สมัครด้วยตนเองทุกฉบับให้ครบถ้วนถูกต้อง เรียบร้อย ด้วยตนเองในวันสมัคร หากหลักฐานไม่ถูกต้องครบถ้วนเรียบร้อย จะไม่พิจารณารับสมัคร และผู้สมัครไม่มีสิทธิเข้ารับการเลือกสรรเพื่อจ้างเป็นพนักงานจ้างตามที่ประกาศรับสมัครไว้

5.  ค่าธรรมเนียมการสมัคร
     ผู้สมัครต้องเสียค่าธรรมเนียมสมัคร ในอัตรา 100 บาท (ค่าธรรมเนียมการสมัครจะไม่จ่ายคืน
ให้ไม่ว่ากรณีใด ๆ)


6.  ประกาศรายชื่อผู้มีสิทธิเข้ารับการสรรหาและเลือกสรร 


     เทศบาลตำบลหนองพ้อ จะประกาศรายชื่อผู้มิสิทธิเข้ารับการสรรหาและเลือกสรร ใน       วันที่ 12 กันยายน 2554 โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ อำเภอ  ควนขนุน จังหวัดพัทลุง
7.  ประกาศกำหนดวัน เวลา และสถานที่สรรหาและเลือกสรร


     วัน เวลา และสถานที่สรรหาและเลือกสรร จะประกาศให้ทราบก่อนดำเนินการสรรหาและเลือกสรรไม่น้อยกว่า 5 วันทำการ โดยปิดประกาศไว้ที่ป้ายประชาสัมพันธ์  ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ และเป็นหน้าที่ของผู้สมัครที่ต้องไปตรวจดูรายชื่อและวัน เวลา สถานที่เอง





8.  หลักสูตรและวิธีการเลือกสรร


ตำแหน่งพนักงานจ้างตามภารกิจ จะดำเนินการสรรหาและเลือกสรรด้วยวิธี ดังนี้
1. ภาคความรู้ความสามารถทั่วไป สอบข้อเขียน (คะแนน 100 คะแนน) ทดสอบความรู้
ความสามารถทั่วไป โดยคำนึงถึงระดับความรู้และความสามารถที่ต้องการของตำแหน่งที่รับสมัครสอบ
2. ความรู้ความสามารถที่ใช้เฉพาะตำแหน่ง สอบข้อเขียน (คะแนน 100 คะแนน) ทดสอบความรู้
ความสามารถที่ใช้ในการปฏิบัติงานในหน้าที่ ตามที่ระบุไว้ในคุณสมบัติเฉพาะสำหรับตำแหน่ง


3.  ภาคความเหมาะสมกับตำแหน่ง สอบสัมภาษณ์ (คะแนน 100 คะแนน) ให้ประเมินบุคคลเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ ทั้งนี้อาจใช้วิธีอื่นใดเพิ่มเติมอีกก็ได้ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฎิบัติงานในหน้าที่ ความสามารถ ประสบการณ์ ท่วงทีวาจา อุปนิสัย ปฏิภาณ     ไหวพริบ เป็นต้น


9.  เกณฑ์การตัดสิน


      การตัดสินสำหรับผู้ผ่านการเลือกสรร ให้พิจารณาจากความเห็นของคณะกรรมการ หรือได้คะแนนในแต่ละภาคที่ประเมิน ไม่ต่ำกว่าร้อยละหกสิบ
10.  การประกาศรายชื่อผู้ได้รับการสรรหาและเลือกสรร


เทศบาลตำบลหนองพ้อ  จะประกาศรายชื่อผู้ได้รับการสรรหาและเลือกสรรให้ทราบ โดยทั่วกัน โดยปิดประกาศไว้ที่ป้ายประชาสัมพันธ์ ณ สำนักงานเทศบาลตำบลหนองพ้อ หรือติดต่อสอบถามได้ที่สำนักปลัดเทศบาลตำบลหนองพ้อ โทร 0-7469-3313 ในวันและเวลาราชการ
11.  การขึ้นบัญชีรายชื่อผู้ผ่านการเลือกสรร

1. การขึ้นบัญชีรายชื่อผู้ผ่านการเลือกสรร จะเรียงลำดับที่จากผู้ผ่านการเลือกสรรที่ได้
คะแนนสูงสุด ลงมาตามลำดับ ถ้าคะแนนเท่ากันให้ผู้ที่ได้รับหมายเลขประจำตัวผู้สมัครก่อนเป็นผู้ที่อยู่ในลำดับสูงกว่า



2. บัญชีรายชื่อผู้ผ่านการเลือกสรรกำหนดให้บัญชีมีอายุใช้ได้ไม่เกิน 1 ปี แต่ถ้ามีการสรรหาและเลือกสรรอย่างเดียวกันนั้นอีก และได้ขึ้นบัญชีผู้ผ่านการเลือกสรรได้ใหม่แล้ว บัญชีผู้ผ่านการเลือกสรรครั้งก่อนเป็นอันยกเลิก

3. ผู้ที่ได้ขึ้นบัญชีรายชื่อผู้ผ่านการเลือกสรร ถ้ามีกรณีใดกรณีหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการเลือกสรร คือ 



- ผู้นั้นไม่มารายงานตัวและทำสัญญาจ้างในเวลาที่ผู้มีอำนาจสั่งจ้างกำหนด



- ผู้นั้นมีเหตุไม่อาจเข้าปฏิบัติหน้าที่ได้ตามกำหนดเวลาที่จะจ้างในตำแหน่งที่ผ่านการเลือกสรร


12.  การสั่งจ้างและแต่งตั้ง


       ผู้ที่ผ่านการสรรหาและเลือกสรรจะได้รับการทำสัญญาจ้างเป็นพนักงานจ้างของเทศบาลตำบลหนองพ้อ โดยความเห็นชอบของคณะกรรมการพนักงานเทศบาลจังหวัดพัทลุง (ก.ท.จ.พัทลุง) ตามลำดับที่ขึ้นบัญชีไว้ต่อไป
จึงประกาศมาให้ทราบโดยทั่วกัน

                     นายกเทศมนตรีตำบลหนองพ้อ
ภาคผนวก ก
เอกสารแนบท้ายประกาศเทศบาลตำบลหนองพ้อ
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
ลงวันที่   16  สิงหาคม พ.ศ.  2554
1. ตำแหน่ง ผู้ช่วยครูผู้ดูแลเด็ก (สำหรับผู้มีทักษะ) จำนวน 1 อัตรา
    
คุณสมบัติเฉพาะตำแหน่ง

ต้องเป็นผู้ที่มีความรู้ ความสามารถ และทักษะในการปฏิบัติงานเกี่ยวกับการอบรมเลี้ยงดู และพัฒนาเด็กเล็กอายุระหว่าง 2 – 5 ปี มาแล้วไม่ต่ำกว่า 5 ปี โดยมีหนังสือรับรองการทำงานจากนายจ้างหรือหน่วยงาน ซึ่งระบุถึงลักษณะงานและระยะเวลาที่ได้ปฏิบัติงาน

หน้าที่ความรับผิดชอบ

ปฏิบัติหน้าที่เป็นผู้ช่วยครูผู้ดูแลเด็กในการอบรมเลี้ยงดู จัดประสบการณ์ และส่งเสริมพัฒนาการเรียนรู้ ให้เด็กเล็กมีความพร้อมด้านร่างกาย อารมณ์ จิตใจ สังคมและสติปัญญา และปฏิบัติงานอื่นตามที่ผู้บังคับบัญชามอบหมาย
ค่าตอบแทน

ค่าตอบแทนอัตราเริ่มต้นเดือนละ 5,760.- บาท และเงินเพิ่มการครองชีพชั่วคราวตามนัย ก.จ. ก.ท.และ  ก.อบต.ในการประชุมครั้งที่ 6/2551 เมื่อวันที่ 25 มิถุนายน 2551

2. ตำแหน่ง ผู้ช่วยช่างไฟฟ้า 
จำนวน   1   อัตรา

คุณสมบัติเฉพาะสำหรับตำแหน่ง

ได้รับประกาศนียบัตรวิชาชีพ (ปวช.) หรือเทียบเท่าไม่ต่ำกว่านี้ทางช่างไฟฟ้า ช่างอิเล็กทรอนิกส์ หรือ ทางอื่นที่ ก.ท.กำหนดว่าใช้เป็นคุณสมบัติเฉพาะสำหรับตำแหน่งนี้ได้
หน้าที่และความรับผิดชอบ

ปฏิบัติงานขั้นต้นเกี่ยวกับงานช่างไฟฟ้าที่ไม่ยาก ภายใต้การกำกับตรวจสอบโดยใกล้ชิดหรือตามคำสั่งหรือแนวทางปฏิบัติที่มีอยู่อย่างชัดเจนหรือละเอียดถี่ถ้วน และปฏิบัติหน้าที่อื่นตามที่ได้รับมอบหมาย    

ค่าตอบแทน

ค่าตอบแทนอัตราเริ่มต้นเดือนละ 5,760.- บาท และเงินเพิ่มการครองชีพชั่วคราวตามนัย ก.จ. ก.ท.และ ก.อบต.ในการประชุมครั้งที่ 6/2551 เมื่อวันที่ 25 มิถุนายน 2551
ภาคผนวก ข
เอกสารแนบท้ายประกาศเทศบาลตำบลหนองพ้อ
เรื่อง    รับสมัครบุคคลเพื่อสรรหาและเลือกสรรเป็นพนักงานจ้างของเทศบาลตำบลหนองพ้อ
ลงวันที่   16  สิงหาคม  พ.ศ.  2554
ตำแหน่งพนักงานจ้างตามภารกิจ 
1.  ความรู้ความสามารถทั่วไป  ข้อสอบปรนัย (คะแนนเต็ม 100 คะแนน)
ทดสอบความรู้ความสามารถในการคิดหาเหตุผล ความรู้ทั่วไปเกี่ยวกับเหตุการณ์ปัจจุบันด้านการเมือง 
เศรษฐกิจและสังคม ที่เหมาะสมกับความรู้ความสามารถ และทดสอบความรู้ความสามารถในการใช้ภาษา โดยการให้สรุปความ และหรือตีความจากข้อความสั้น ๆ หรือบทความ และให้พิจารณาเลือกใช้ภาษาในรูปแบบต่างๆ จากกลุ่มคำ ประโยคหรือข้อความสั้นๆ ที่เหมาะสม
2. ความรู้ความสามารถที่ใช้เฉพาะสำหรับตำแหน่ง  ข้อสอบปรนัย (คะแนนเต็ม 100 คะแนน)
ตำแหน่ง ผู้ช่วยครูผู้ดูแลเด็ก
1.  รัฐธรรมนูญแห่งราชอาณาจักรไทย 
2. พระราชบัญญัติเทศบาล พ.ศ. 2496 และที่แก้ไขเพิ่มเติม
3. พระราชบัญญัติการศึกษาแห่งชาติ พ.ศ. 2542
4. พระราชบัญญัติการศึกษาภาคบังคับ พ.ศ. 2545
5. ระเบียบสำนักนายกรัฐมนตรีว่าด้วยงานสารบรรณ พ.ศ. 2526
6. หลักสูตรการศึกษาปฐมวัย พ.ศ. 2546
7. จิตวิทยาเกี่ยวกับเด็กอายุ 3 – 5 ปี
ตำแหน่ง ผู้ช่วยช่างไฟฟ้า
1.  ความรู้ในทางงานช่างไฟฟ้าอย่างเหมาะสมแก่การปฏิบัติหน้าที่
2. กฎหมาย กฎ ระเบียบ ข้อบังคับอื่นที่ใช้ในการปฏิบัติหน้าที่
-  รัฐธรรมนูญแห่งราชอาณาจักรไทย 
-  พระราชบัญญัติเทศบาล พ.ศ. 2496 และที่แก้ไขเพิ่มเติม
-  พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติมจนถึง 
   ปัจจุบัน
-  พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  
       พ.ศ. 2542
    -  พระราชบัญญัติระเบียบบริหารงานบุคคลส่วนท้องถิ่น พ.ศ. 2542
                         -  พระราชบัญญัติควบคุมอาคาร พ.ศ. 2522
    -  พระราชบัญญัติผังเมือง พ.ศ. 2518
..............................................

